CELEX: 32005R1459
Language: hu
Date: 2005-09-08 00:00:00
Title: A Bizottság 1459/2005/EK rendelete (2005. szeptember 8.) bizonyos, a nyomelemek csoportjához tartozó takarmány-adalékanyagok engedélyezési feltételeinek módosításáról   (EGT vonatkozású szöveg)

9.9.2005   
            
            
               HU
            
            
               Az Európai Unió Hivatalos Lapja
            
            
               L 233/8
            
         
      A BIZOTTSÁG 1459/2005/EK RENDELETE
   
   (2005. szeptember 8.)
   bizonyos, a nyomelemek csoportjához tartozó takarmány-adalékanyagok engedélyezési feltételeinek módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (2) bekezdésének harmadik mondatára,
   mivel:
   
               (1)
            
            
               A 96/7/EK bizottsági irányelvvel (2) módosított 70/524/EGK tanácsi irányelv (3) számos, a nyomelemek csoportjához tartozó adalékanyagként szolgáló jódot engedélyezett. Ezen adalékanyagok az 1831/2003/EK rendelet 10. cikke alapján meglévő termékként bejelentésre kerültek, és e rendelkezés alkalmazásában lévő ellenőrzések és eljárások tárgyát képezik.
            
         
               (2)
            
            
               A legmagasabb engedélyezett jód-nyomelemtartalom jelenleg 4 ppm a lovak, 20 ppm a halak és 10 ppm az egyéb állatfajok, illetve -kategóriák esetében.
            
         
               (3)
            
            
               Az 1831/2003/EK rendelet előírja az adalékanyagok engedélyezésének módosítási lehetőségét az Európai Élelmiszer-biztonsági Hatóság (a továbbiakban „a Hatóság”) arról alkotott véleményét követően, hogy az engedélyezés továbbra is megfelel-e a rendeletben megszabott feltételeknek.
            
         
               (4)
            
            
               A Bizottság felkérte a Hatóságot arra, hogy értékelje a 70/524/EGK irányelvben említett különböző állatfajok jóddal kapcsolatos élettani követelményeit, és nyújtson tájékoztatást a jód jelenleg engedélyezett szintjének az emberi és állati egészségre, illetve a környezetre gyakorolt lehetséges káros következményeiről. E kérést követően a Hatóság 2005. január 25-én véleményt fogadott el a jód takarmányokban történő felhasználásáról.
            
         
               (5)
            
            
               A Hatóság véleménye szerint a jelenlegi, takarmányokban található legmagasabb engedélyezett jódszint alapján a tejen és tojáson végzett számítások azt mutatják, hogy a legrosszabb esetben a felső határ (fh) túllépésére kerülhet sor a felnőttek és serdülőkorúak esetében.
            
         
               (6)
            
            
               Ezért e két termékfajtára vonatkozóan, vagyis a tejelő tehenek és tojótyúkok takarmányaiban a legmagasabb jódtartalmat csökkenteni kell az emberi egészségre káros hatások kockázatának csökkentése érdekében.
            
         
               (7)
            
            
               Helyénvaló egy 12 hónapos átmeneti időszak előírása annak érdekében, hogy lehetővé váljon a jelenlegi takarmánykészletek felhasználása a 70/524/EGK irányelvvel összhangban megállapított korábbi feltételeknek megfelelően.
            
         
               (8)
            
            
               Az e rendeletben előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 70/524/EGK irányelvben meghatározott nyomelemek csoportjához tartozó E2 jód (I) adalékanyagok egyéb engedélyezési feltételeinek sérelme nélkül a teljes értékű takarmányok legmagasabb mg/kg tartalma helyébe az e rendelet mellékletében található értékek lépnek.
   2. cikk
   (1)   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   (2)   Ez a rendelet a közzététele után 12 hónappal alkalmazandó.
   
      Ez a rendelet teljes egészében kötelező és közvetlen alkalmazandó valamennyi tagállamban.
      Kelt Brüsszelben, 2005. szeptember 8-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 270., 1970.12.14., 1. o. Az 1831/2003/EK rendelettel hatályát vesztett irányelv.
   
      (3)  HL L 51., 1996.3.1., 45. o.
   
      MELLÉKLET
      
                  EK-sorszám
               
               
                  Elem
               
               
                  Adalékanyag
               
               
                  Vegyi képlet és leírás
               
               
                  12 %-os nedvességtartalmú teljes értékű takarmányban található elem legmagasabb tartalma (mg/kg)
               
               
                  Egyéb rendelkezések
               
               
                  Engedélyezési időszak
               
            
                  E2
               
               
                  Jód (I)
               
               
                  Kalcium-jódát, hexahidrát
               
               
                  Ca(IO3)2 . 6H2O
               
               
                  Ló: 4 (összesen)
                  Tejelő tehén és tojótyúk: 5 (összesen)
                  Hal: 20 (összesen)
                  Egyéb állatfajok, illetve -kategóriák: 10 (összesen)
               
               
                  —
               
               
                  Időbeli korlátozás nélkül
               
            
                  Kalcium-jódát, száraz
               
               
                  Ca(IO3)2
                  
               
            
                  Szódium-jodid
               
               
                  NaI
               
            
                  Kálium-jodid
               
               
                  KI